- Міністэрства культуры лічыць прынцыповай неабходнасць стварэння Цэнтра сучаснага мастацтва менавіта ў парку Чалюскінцаў, і папярэдне нас падтрымаў Прэзідэнт краіны. Папершае, увесь год тут бывае шмат людзей - гэта патэнцыйныя наведвальнікі Цэнтра. Па-другое, побач ёсць пляцоўка для правядзення скульптурных або жывапісных пленэраў, арганізацыі разнастайных перформансаў. Праўда, пакуль канчатковае рашэнне не прынята Мінгарвыканкамам. На гэтую тэму ў мяне была гутарка са старшынёй Мінгарвыканкама. Таксама я дам даручэнне начальніку ўпраўлення мастацтваў падрыхтаваць на гэтым тыдні яшчэ адзін ліст да кіраўніцтва горада па дадзеным пытанні.